paragraph_text: Autor je imao namjeru napisati kroniku europske povijesti, ali uglavnom opisuje događaje u Dalmaciji, osobito sukobe Bribiraca i dalmatinskih gradova. U kronici se, osim događaja iz Hrvatske i Ugarske, nalaze i podaci o prilikama u Italiji i u Srbiji. Kronika Mihe Madijeva zaostaje po književnom stilu, prezentaciji informacija i naraciji za starijom kronikom Tome Arhiđakona, također Splićanina.